Pius Riana Prapdi
Mgr. Pius Riana Prapdi () yaiku imam diosesan sing makarya dadi biskop Kabiskopan Ketapang. Sanajan lair ing Kabupaten Paniai, Papua, tekan mangsa nom-nomané, Prapdi gedhé ing Nandan, Mlati, Kabupaten Sleman, Daerah Istimewa Yogyakarta.

Dhèwèké lumebu Seminari Menengah Santo Petrus Kanisius, Mertoyudan, Kabupaten Magelang, Jawa Tengah taun 1983. Tamat saka Seminari Menengah taun 1987, neruské sekolah imam ing Kabiskopan Agung Semarang, lan ditahbiské 8 Juli 1995.

Mgr. Riana kuwi Vikaris Jenderal samangsa Mgr. Ignatius Suharyo dadi Biskop Agung Semarang. Nalika Mgr. Suharyo didhapuk dadi Biskop Agung Koadjutor Jakarta, Mgr. Riana kapilih dadi Dewan Imam minangka Administrator Diosesan Kabiskopan Agung Semarang. Biskop panerus, Mgr. Johannes Pujasumarta milih Pius manèh minangka Vikaris Jenderal Kabiskopan Agung Semarang.

Tanggal 25 Juni 2012, Paus Benediktus XVI ndhapuk Pius minangka Biskop Kabiskopan Ketapang ngganti Mgr. Blasius Pujaraharja sing pensiyun, kaya sing dingendikakké Nuncio Apostolik Vatikan kanggo Indonesia, Mgr. Antonio Guido Filipazzi.

Mottoné minangka biskop yaiku "Pelayanan dalam Kasih (Serviens in Caritate), yang merupakan buah dialog antara Yesus dengan Simon Petrus.

Tanggal 9 September 2012, dhèwèké ditahbiské dadi Biskop ing Katedral St. Gemma Galgani Kabiskopan Ketapang. Penahbis Utama yaiku Mgr. Blasius Pujaraharja, Biskop Ko-konsekrator yaiku Biskop Agung Pontianak, Mgr. Hieronymus Herculanus Bumbun, OFM Cap. dan Biskop Agung Semarang, lan Mgr. Johannes Pujasumarta.

Mgr. Prapdi, dadi biskop ko-konsekrator kanggo Mgr. Samuel Oton Sidin, O.F.M. Cap. bersama dengan Mgr. Giulio Mencuccini, C.P. Biskop Sanggau. Mgr. Agustinus Agus, Biskop Agung Pontianak minangka Panahbis Utama.

Pawiyatan lan pakaryan 

 1995–1997: sekolah teologi ing Fakultas Wedabhakti, USD, Yogyakarta lan pastor rekan Paroki St. Maria saka Fatima, Sragen
 1997–1999: Pastor pangarsa ing Paroki St. Aloysius Gonzaga Mlati, Kabupaten Sleman, Yogyakarta
 1999–2001: Direktur Yayasan Dinamika Edukasi Dasar
 2001–2003: sekolah Teologi Moral
 2003–2005: Mulang ing Fakultas Wedabhakti lan pastor rekan di Paroki St. Fransiskus Xaverius Kidulloji
 2006–2010: Direktur Caritas Kabiskopan Agung Semarang
 2008–2009: Vikaris Jenderal Kabiskopan Agung Semarang
 2009–2010: Administrator Diosesan Kabiskopan Agung Semarang
 2010–2012: Vikaris Jenderal Kabiskopan Agung Semarang
 25 Juni 2012: kadhapuk déning Paus Benediktus XVI minangka Biskop Ketapang.

Rujukan

Pranala njaba 

 indonesia.ucanews.com
 www.hidupkatolik.com 

Uskup Indonesia
Tokoh Jawa